Document ID: /roh_data/filtered/fineweb-2-filterrobots_roh.jsonl.gz/53218

Daco ch’il dumber da cas è creschì n’è betg enconuschent. Sco l’Uffizi federal da sanadad scriva, n’hajan ins betg pudì identifitgar ina mangiativa specifica en quella che saja responsabla per l’erupziun.
60% umens
Ils cas sa repartian en l’entira Svizra, en regiuns betg urbanas saja la concentraziun da cas stada pli gronda. Las persunas pertutgadas hajan gì tranter 18 e 87 onns. Umens sajan stads cun ina maioritad da 60% pli pertutgads che dunnas. Da tut ils cas n’han 90% mussà nagins sintoms. 29 persunas han stuì vegnir ospitalisadas e duas èn mortas en consequenza da hepatitis E.
L’infecziun cun il virus da hepatitis E è la raschun la pli frequenta per hepatitis (inflammaziun dal dir) e melania sin l’entir mund. En pajais industrials s'infecteschan persunas il pli savens cul virus entras mangiar charn che n’è betg cotga endretg u er tar la chatscha. Ils sintoms èn fevra, mal las musculs ed il venter sco er nagin appetit e schlet.